**Ár nAthair**

Ár nAthair ata ar neamh,

go naofar d'ainm,

go dtaga do ríocht,

go ndéantar do thoil ar an dtalamh mar a dhéantar ar neamh.

Ár n-arán laethúil tabhair dúinn inniu,

agus maith dúinn ár bhfiacha,

mar a mhaithimidne dár bhféichiúna féin,

agus ná lig sinn i gcathú,

ach saor sinn ó olc. Amen.

**Sé Do Bheatha**

Sé do bheatha a Mhuire, atá lán de ghrásta;

tá an Tiarna leat,

is beannaithe thú idir mhá agus is beannaithe toradh do bhroinne, Íosa.

A NaomhMhuire, a mháthair Dé, guigh orainn na peacaigh, anois agus ar uair ár mbáis. Amen.

**Glóir Don Athair**

Glóir don Athair, agus don Mhac, agus don Spiorad Naomh.

Mar a bhí ar dtús, mar atá fós

agus mar bheidh go brách, le saol na saol,

Amen.

**Altú roimh Bhia**

Beannacht ó Dhia orainne atá ag suí chun boird le chéile.

Beannacht ar an mbia a ithimid inniu.

Beannacht ar na lámha a d'ullmhaigh dúinn é.

Beannacht, a Dhia dhílis orainn féin. Amen.

**Altú tar éis Bhia**

Go raibh maith agat, a Dhia, mar is tú a thug bia dúinn.

Go raibh maith agat, a Dhia, a mar is tú a thug cairde dúinn.

Go raibh maith agat, a Dhia, mar is tú a thug gach rud dúinn.

Go raibh maith agat, a Dhia. Amen.

**Na Molta Diaga**

Moladh le Dia.

Moladh lena Ainm Naofa.

Moladh le hÍosa Críost is FíorDia agus fíor-shuine.

Moladh le hAinm Íosa.

Moladh lena Chroí Rónaofa.

Moladh lena Fhuil Róluachmhar.

Moladh le hÍosa i NaomhShacraimint na hAltóra.

Moladh leis an Spiorad Naomh, an Sólásaí.

Moladh le mórmháthair Dé, Muire Rónaofa.

Moladh lena Gabháil gan Smál.

Moladh le Iósaef Naofa, a céile rógheanmnaí.

Moladh le Dia ina chuid aingeal agus ina chuid naomh.

**Cré na nAspal**

Creidim i nDia, an tAthair uilechumhachtach, Cruthaitheoir neimhe agus talún, agus in Íosa Críost, a Aon-Mhacsan, ár dTiarna, a gabhadh ón Spiorad Naomh, a rugadh ó Mhuire Ógh, a d'fhulaing páis faoi Phointias Píoláit, a céasadh ar an gcros, a fuair bás agus a adhlacadh, a chuaigh síos go hifreann, a d'éirigh an treas lá ó mhairbh, a chuaigh suas ar neamh, atá ina shuí ar dheis Dé an tAthair uilechumhachtach; as sin tiocfaidh sé chun breithiúnas a thabhairt ar bheo agus ar mhairbh. Creidim sa Spiorad Naomh, sa Naomh-Eaglais Chaitliceach, i gcomaoin na naomh, i maithiúnas na bpeacaí, in aiséirí na colainne, agus sa bheatha shíoraí. Amen.

**Cré (Nicea – Constainópail)**

Creidim in aon Dia amháin,

an tAthair uilechumhachtach, a rinne neamh agus talamh, agus an uile ní sofheicthe agus dofheicthe. Agus in aon Tiarna amháin, Íosa Críost, Mac Aonghine Dé, an té a rugadh ón Athair sula raibh aon saol ann, Dia ó Dhia, solas ó sholas, fíorDhia ó fhíorDhia; an té a gineadh agus nach ndearnadh, agus atá de chomhshubstaint leis an Athair; is tríd a rinneadh an uile ní.

Ar ár son-na, an cine daonna, agus ar son ár slánaithe, thuirling sé ó neamh. Ionchollaíodh le cumhacht an Spioraid Naoimh é i mbroinn na Maighdine Muire agus ghlac sé nádúr daonna. Céasadh ar an gcrois é freisin ar ár son faoi Phontias Píoláit; d’fhulaing sé páis agus adhlacadh é.

D’aiséirigh an treas lá de réir mar a d’fhógair na scrioptúir; chuaigh suas ar neamh; tá ina shuí ar dheis an Athar. Tiocfaidh sé an athuair faoi ghlóir, le breithiúnas a thabhairt ar bheo agus ar mhairbh, agus ní bheidh deireadh lena ríocht.

Creidim sa Spiorad Naomh, Tiarna agus bronntóir na beatha, an té a ghluaiseann ón Athair agus ón Mac. Tugtar dó adhradh agus glóir, mar aon leis an Athair agus leis an Mac; is é a labhair trí na fáithe. Creidim san aon Eaglais naofa chaitliceach aspalda. Admhaím an t‑aon bhaisteadh amháin chun maithiúnas na bpeacaí. Agus táim ag súil le haiséirí na marbh agus le beatha an tsaoil atá le teacht. Amen.

**Lúireach Phádraig**

Críost liom, Críost romham,

Críost i mo dhiaidh,

Críost ionam,

Críost fúm, Críost os mo chionn,

Críost ar mo láimh dheas,

Críost ar mo láimh chlé,

Críost i mo luí dom,

Críost i mo sheasamh dom,

Críost i gcroí gach duine

a smaoiníonn orm,

Críost i mbéal gach duine

a labhraíonn liom,

Críost i ngach súil

a fhéachann orm,

Críost i ngach cluais

a éisteann liom.

***Urnaí Naomh Proinsias*** (Féile Naomh Proinsias, 4 Deireadh Fómhair)

A Thiarna déan díom uirlis do shíochána;

Mar a bhfuil fuath go síola mé grá;

Mar a bhfuil éagóir, maithiúnas;

Mar a bhfuil amhras, creideamh;

Mar a bhfuil éadóchas, dóchas;

Mar a bhfuil dorchadas solas;

Mar a bhfuil dobrón, áthas.

A Mháistir dhiaga, deonaigh

Nach ag lorg sóláis a bhím, ach á riar;

Nach ag iarraidh go dtuigfí dom a bhím, ach go dtuigfinn;

Nach ag lorg grá a bhím, ach á bhronnadh;

Mar is ag bronnadh go fial a bhronntar orainn;

Is nuair a mhaithimíd a mhaitear dúinn;

Agus is tríd an mbás a athghintear sinn chun

na beatha síoraí.

Amen, a Thiarna.